經數: 一七七八

經名: 維摩經略疏卷第二

頁數: 五九一

上              欄

敎菩薩亦何能淨土. 若空地具足而立宮室

乃得成就. 以不可得空心緣於四種苦集衆

生. 而修四種道滅願行乃成淨土因也. 如涅

槃四不可說. 卽是空也. 以因緣故起慈悲誓

願. 修四土說四土也. 不可說而說不可立而

立. 空有不相失不相妨. 約不思議論四土也.

如妙德問此室何以空. 淨名答云十方佛土

亦復皆空. 又云雖知諸佛國土永寂如空而

常修淨土敎化於群生. 故知四不可說永寂如

空. 有因緣故亦可說者. 謂起種種殊勝國土.

願取佛國者非於空也. 二合不成譬. 若但於

空則淨土不成. 此斥二乘及通敎菩薩修但空

因不成淨佛國土  寶積當知下二正答寶積

問佛土因文爲二. 一橫歷諸行修因二□窮立

源修因. 橫廣□深互相涉入不得相離. 但言

不疊書故前後說耳. 法華云如來知見廣大深

遠合蓋現土廣長之相正表此也. 橫□經文

須更帖釋令高廣義成. 今先橫明修淨土因

有十七法門. 文爲三. 初三料約三心次六科

約自行後八科約化他. 初三心卽爲四意. 一

別明二通明三觀心四釋經. 一別明淨土行

者. 卽三種菩提心. 一觀四諦名爲直心. 二觀

因緣名爲深心. 三發四弘名大乘心. 初直心

者觀四諦理. 卽三三昧離邪見曲名直心也.

故大論云是心無始常曲不端. 若得三昧心

卽端直. 今明聲聞修三三昧緣四眞諦. 能發

無漏斷諸邪見名調直定. 深心者卽觀十二

因緣. 緣覺智慧深於聲聞. 以觀因緣之智能

侵除習氣. 問淨土是菩薩行何得約二乘心.

中              欄

答大品明三乘. 十地皆行皆學而不取證. 佛

亦學亦證. 法華云少欲厭生死實自淨佛土.

若二乘心非淨佛土者. 何得菩薩成佛之時

有二乘乘生來生其國. 問此中但云直心深

心. 何須强對二乘觀心. 答此經猶帶方便故

有此釋. 准望大品法華恐是約二乘心修淨

土行. 爲引二乘來生其國. 故大論釋般若勸

學中明自有佛土純是聲聞爲僧. 自有佛土

純支佛爲僧. 自有佛土純菩薩爲僧. 諦緣觀

心非淨佛土者. 豈純聲聞來生其國. 緣覺菩

薩類可知也. 問此經云隨諸衆生應以何國

入佛智慧. 又法華明十方三世佛於同居土

悉開三顯一. 若有佛土純是聲聞. 何得入佛

慧而開顯耶. 答從多爲論. 同居土多開三顯

一. 大品有此明者示十方不無此事. 但諸佛

所作常爲一事. 雖於同居不得顯一. 是諸聲

聞於有餘土得入佛慧. 大乘心是菩薩淨土.

緣四諦起悲誓名大乘心. 二乘自爲而聲聞

但直. 緣覺兼深菩薩普濟能直能深. 故加以

大乘心也. 二通明者三心只是一心. 但名異

耳. 何者三心只是一. 自性淸淨非二邊曲名

之爲眞. 難究源底名之爲深. 其性廣博目之

爲大. 菩薩雖觀四諦不與聲聞而共. 觀無作

四諦修八直道. 如大經明. 菩薩修八正道卽

是佛性. 故文云. 直心是道場無虛假. 故若觀

無作修八正道. 卽離邪小紆□曲見名眞直

心. 當知直心正在此也. 次菩薩雖觀因緣不

與緣覺而共. 大品云十二因緣獨菩薩法. 大

論云十二因緣名深法忍. 故知深心正在菩

下              欄

薩. 大乘心者不共二乘及藏通菩薩. 如大經

云. 一實諦者名爲大乘. 今此三心無三差別.

不縱不橫三德異名. 欲令易解以三分別. 雖

復說三如世伊字. 菩薩修此三心爲衆心本.

卽是初心住於三德. 若昔論三心因感於三

身四敎佛身之果. 今明依因三心卽感三土

四種佛國之果. 三約觀心明三心者. 初體假

入空. 空假二觀方便三心爲別. 若修中道三

心. 三卽一一卽三. 四釋經文爲三. 初釋直心.

今言直心是淨土者. 前約敎明直心. 是正因.

能感正果. 卽是下文光嚴所述. 直心是道場

無虛假. 故今約直心明是依因能感依報國

土果也. 問何故偏約四諦明直心. 答餘皆□

得約四諦. 便亦何離四諦別有餘門. 直心有

五. 一世間及以四敎. 一世間直心者如人實

錄無有欺□. 此乃凡夫外道之直. 雖世情亡

云其直猶有諂曲. 亦言癡直卽其義也. 二四

敎則有四種八直之道無四種邪曲. 三藏約

生滅離六十二見之曲. 通敎無生離生滅之

曲. 別敎離□沙之曲. 圓敎離二邊之曲. 各就

當敎四諦修八直之道皆名直心. 此五直心

四權一實. 今圓菩薩知一切法非 權非實. 而

雙修雙用悲誓敎他修五直行. 歎五直法見

修五直深生隨喜. 菩薩如是雖復未能八相

成道. 而能神通. 在在處處用五直法成就衆

生淨佛國土. 若入初住卽具眞應. 隨機利物

卽現淨穢同居. 八相成道. 非但往昔所化世

間直心衆生來生. 若往昔所化修生滅等四

諦四八直. 衆生斷有爲無爲未盡者. 此諸無

經數: 一七七八

經名: 維摩經略疏卷第二

頁數: 五九二

上              欄

諂衆生皆來生其國. 若此衆生過去有頓漸

不定□密等根性不同. 菩薩成佛則現四身

不同. 法輪亦有頓等之異. 初則赴緣以權方

便. 若至法華方便則捨但說無上道. 廢昔三

權同歸一實. 所化衆生皆無住權敎之諂. 故

言直心是菩薩淨土乃至來生其國. 復次菩

薩於有餘得成佛. 時十善直心不得來生. 何

以故. 界內結業猶未斷. 故若昔所化修四八

直界內結盡. 方生其國. 卽是三藏二乘通敎

三乘別圓一乘. 凡七直心. 無有爲緣集妄諂.

衆生來生有餘之國故言直心是菩薩淨土.

七種不諂衆生來生其國. 復次菩薩報土成

佛. 藏通二直皆不得生. 何者別惑未斷故. 但

昔所化別圓二種直心無二邊之諂來. 生其國

故云不諂衆生來生其國. 復次菩薩於寂光

土成佛之時. 但昔所化圓敎八直無諂衆生

來生其國. 其義如是. 豈可一種世間癡直之

心來生其國  深心至其國二釋因緣辨深心

義. 約餘法門非爲不得. 亦何離十二因緣也.

深心亦五. 一事中深心卽修世間福也. 四種

約觀十二因緣以明深心. 下智觀生滅中觀

無生上觀無量上上觀無作. 三權一實. 菩薩

了知非權非實而權而實. 雙修深心成就衆

生淨佛國土. 慈悲誓願一切普熏[&FFFF]#歎隨喜.

上上成就具足. 眞應二身八相成道. 隨四衆

生應以佛身得度. 四土成佛之時. 是諸深心

有緣之類皆來生其國. 隨其所修若事若理

而爲說法. 分別諸義. 類直心可解. 言具足功

德者緣覺深心修福德故. 法華云若人有福

中              欄

曾供養佛. 志心勝法爲說緣覺卽是此義. 但

具有二種. 一橫具深心淨同居土. 名具功德

來生其國. 二□具深心窮因緣之源. 所有功

德於三土具足. 卽是□具餘類直心  菩提

心至其國三明大乘心者. 卽四敎大乘發菩

提心. 上心下化故名爲大. 各緣四諦起四弘

誓名之爲乘. 三權一實. 圓敎菩薩修權實大

乘成就衆生淨佛國土. 自行化他[&FFFF]#歎隨喜.

後成佛時同居四種有餘三種實報二種寂光

但一. 餘類直心

維摩經略疏卷第八

布施下二明六度卽淨土因. 前三種心是就

解明. 今約行辨. 猶如目足豈得相離. 若無三

心行不眞實. 亦非高廣故以三心入一切行

也. 布施有五世間事施及四菩薩施. 世間施

者卽六道施. 若造惡破戒邪心. 及壞三寶施

者. 亦如調達化阿□世施諸比丘. 或爲謀逆

則寶賞施. 如是等施死入地獄. 檀名地獄檀.

若造惡破戒多嗔行施後墮於龍. 七寶宮殿

依報似天. 正報同蛇. 或破戒□慢恐怖得財

以用布施後受金翅鳥身. 如是等施□畜生

檀. 行十不善破戒諂毒非法財施受夜叉報.

或破戒諂□耽嗜酒肉多懷嗔忿非法財施墮

摩[&FFFF]#羅伽. 如是等施名鬼神檀. 若少持戒嫉

[&FFFF]#懷忿. 多修福德墮阿修羅. 依報勢力與天

拒抗. 但感正報多諸恐怖. 如是乃至乾□婆

緊那羅等皆是諂□好著音樂. 而行施者皆

鬼道攝. 若持五戒十善自榮而施. 若輕心局

心限□心施. 是毘舍首陀檀. 若持戒心慇重

下              欄

心如法財施是居士檀. 若持戒樂道恭敬博

學布施是婆羅門檀. 若持戒恭敬慈心大施

能自捨財. 亦敎他修福是刹利檀. 如是等施

皆人檀也. 若勝品十善持戒精細恭敬聽法.

慈善孝順華香續明. 所重之物如法淨施皆

是天檀. 如律藏明. 有一小兒傭力得財供設

衆僧願生□利. 佛記得生. 若持戒轉細乃至

修禪厭離心施得生色界. 名修天檀. 上來皆

是世間事施果報不同. 若三藏二乘檀者觀

諦緣無常用擇覺捨覺二分. 捨身命財得二

乘道. 若菩薩檀者捨身命財觀察無常. 大悲

誓願如尸毘王以身代□. 是名捨身檀滿. 捨

命者如大論明. 釋迦調達因地各爲鹿王. 釋

迦鹿王代彼而死送身往赴終無悔心. 財施

者如須太拏太子以好惠施. 乃至二子1施婆

羅門具如彼經. 是名三藏菩薩檀滿. 通敎檀

者體三事空皆如幻化. 起大慈悲愍衆生故

捨身命財. 別敎檀者雖三事卽空而不住空.

入假化物行種種施. 捨身命財如華嚴說十

種布施地持九種之施. 圓敎檀者勝□云. 捨

身者生死後際等離老病死得不壞常住. 命

財亦爾. 又華嚴明如來檀. 大經明檀波羅蜜

卽是佛性. 大品云一切法趣檀. 此經云布施

是道場. 不望報. 故自行化他[&FFFF]#歎隨喜. 權實

施者後成佛時五種一切能捨衆生來生其國.

分別四敎所斷緣集有爲無爲盡未盡等四敎

根緣. 來生四土類前直心  持戒至其國亦

五. 一事相持戒是凡夫也. 四種持戒卽是四

敎所明. 四種正語及業命等皆名持戒. 具釋

經數: 一七七八

經名: 維摩經略疏卷第二

頁數: 五九三

上              欄

事繁. 言滿願衆生來生其國者. 齊敎明滿願.

以尸羅淨故諸善得生. 所心皆果故云滿願.

餘類直心忍辱至其國亦五. 一世間事忍

如凡夫. 餘四忍還約四敎而辨. 例前可知. 後

成佛時皆來生其國. 如輪王帝釋上界諸天

界. 有三十二相. 聲聞緣覺亦有相者. 四敎四

種相業不同. □忍爲本. 四種修相前歎德中

明捨飾好. 已略辨竟餘類直心  精進至其

國有師云. 精進無別體但約衆行. 或言自有

別體. 亦五. 一事精進卽凡夫也. 餘四種道品

各八精進. 謂四正勤進根力進覺道是爲八.

後成佛時五種勤修一切功德衆生來生其國.

餘類直心  禪定至其國亦五. 一世間禪定

如凡夫得四禪四空. 後四約四敎四種道品

中各有八定. 謂四如意定根力定覺道. 乃至

背捨九次第等皆是禪定. 後成佛時四敎五

種攝心不亂衆生來生其國. 餘類直心  智

慧至其國亦五. 世智是凡夫智也. 餘四智慧

卽四敎. 明四種道品中各八智慧. 謂四念處

慧根力擇覺正見. 後成佛時五種正定衆生

來生其國. 上來諸句權實及諸義□類直

心. 問凡夫等智何得入正定聚. 答凡夫世間

正見亦入出世正定聚. 亦得合說也 四無

量心下三約化他修淨土因. 此是一往耳. 何

者菩薩從初發心常興大悲俱生. 豈行六度

而無化他. 四無量心亦五種. 一事四無量心.

是凡夫修得生色界而爲梵王. 四敎各有四

無量心. 三藏生滅法緣四無量心. 通敎無生

法緣. 別敎界外藏識. □沙佛法法緣. 圓敎中

中              欄

道佛性無緣之法緣. 如[&FFFF]#石吸鐵卽無作也.

後成佛時五種慈悲喜捨衆生來生其國. 權

實及諸義□類直心  四攝至其國. 此四攝

法. 至於□向□非凡小所行. 但有四敎菩薩

明四攝權實不同. 後成佛時四種解脫衆生

來生其國. 菩薩四攝攝取衆生爲令入第一義.

是以所攝衆生皆有解脫之因. 來生四土. 及

以諸義□類直心  方便至其國四敎各有三

種方便. 一自行. 二化他. 三自行化他. 復次各

有三種方便. 一破法. 二立法. 三敎化. 後成佛

時四種一切方便無□衆生來生其國. 權實

諸義□類直心  三十七品至其國. 此法二

乘有分具如玄義. 四敎所明三十七品不同.

後成佛時如是衆生皆來生其國. 權實等義

□類直心  □向心至國土如大論云. □向

如聲入角. 四敎菩薩□向不同. 後成佛時四

種具足功德. 衆生來生其國. □己功德與衆

生共. 善無不滿故. 今來生之者功德具足也.

亦應云欲修□向衆生來生其國. 恐文略耳.

權實等義□類直心說除至八難. 言八難

者三惡道爲三. 四北[&FFFF]#單越五長壽天六盲

聾□[&FFFF]#七世智辨1聰八佛前佛後. 此有二種.

一界內爲前兩敎之難. 二界外卽後兩敎之

難. 菩薩約四敎說除兩種八難. 至善吉章更

當分別. 菩薩自除敎他[&FFFF]#歎隨喜. 後成佛時

國土無有三惡八難. 約四土料簡有難無難.

義相繁多難可具辨. 餘如直心 自守至之

名約四敎亦有四種. 自守不譏應作四句. 一

不自守而譏他. 二自守不譏他. 三自守而譏

下              欄

他四不自守不譏他. 大經云假使三子由杖

而死. 餘有一子要當苦治. 何容全不譏他. 但

內無惡心必於他有益. 非都不譏也. 但見四

譏不謬故也. 權實及諸義類於直心  十善

至其國十善有二種. 一止二行. 此是止十善

也. 亦有五種. 一事十善卽凡夫所行. 後四約

於四敎菩薩自行敎他. [&FFFF]#歎隨喜. 後成佛時

五種十善來生其國. 命不中夭是不殺大富

是不盜. 梵行是不□. 所言誠諦是不妄語. 常

以軟語是不惡口. 眷屬不離善和諍訟是不

兩舌. 言必饒益是不綺語. 不嫉是無貪. 嫉是

嗔□之垢. 今約貪者由貪故則有嫉也. 不□

是不嗔正見是不癡. 權實及諸義□類直心

如是寶積下二□明修淨土行. 有十三番

相資成淨土因也. 上從直心橫約十七行. 今

還從直心□明從淺至深. 將□約橫無有一

法而不□修. 將橫約□亦如是. 具說如前. 一

一諸行至金剛心. 心淨則佛土淨也. 此爲三.

一約敎二觀心三帖文. 一約敎者. 三藏不明

淨佛國土. 何者聲聞經中無十方佛豈論諸

國修淨土行. 若言有者成身子疑. 旣無此敎

則無行無人何須論也. 通別兩敎須汎論之.

今爲三意. 一約通十地直心對見地. 前未發

眞名爲邪曲. 登地見理離諸曲見故名直心.

因此直心進入二地. 二地能遍行此十七句

故名發行. 由發行入三地. 三地解行俱進故

名深心. 以深心故得入四地. 四地能事理俱

行. 則自調調他名爲調伏. 以調伏故得入五

地. 五地旣事理調伏能如說行. 得入六地. 六

經數: 一七七八

經名: 維摩經略疏卷第二

頁數: 五九四

上              欄

地能於一切善法. □向佛果. 用施衆生. 以□

向故卽入七地. 七地卽有方便能修自行化

他得入八地. 八地能道觀雙流亦能處處敎

化調伏衆生. 衆生旣調佛土卽淨佛土旣淨

得入九地. 九地能說法淨說法淨卽智慧淨.

九地具四十辨才名智慧地. 因智慧淨得入

十地. 十地卽心淨故一切功德淨. 始自直心

訖于結句言欲得淨土當淨其心. 心淨則佛

土淨. 借此十地對成通敎□明相資淨土行

也. 二約別敎對十地者. 仍有兩意. 一從初地

能見佛性. 卽破無明離二邊曲名爲眞心. 從

二地至十地類通可知. 但見偏圓以爲異耳.

次依仁王十四般若. 以消相資□義. 彼經取

三十心共來對三般若. 若爾直心卽對十住.

何者入理般若名爲住. 雖未見圓生相似解

名爲直心. 發行對十行. 十行正是修行之義.

深心對十□向能□事入理令解行俱深. 調

伏對初地初地發眞. 道觀雙流得名調伏. 從

二地乃至十地次第對句. 等覺對後句心淨則

佛土淨也. 故1含地前後取等覺. 依十四般若

□對諸句. 其數整足. 雖語有不稱諸地名者.

若欲解釋無往不通. 三約圓敎者依前歷別.

義猶有餘何容初地止是調伏無餘功德. 若

具足有則不但受調伏一名. 若是分有何得調

伏獨當其稱. 當知猶是未圓之敎. 今以十句

皆對圓位以辨□深. 用明橫廣則皆在初住已

自具足. 何以故. 銅輪見理已破無明豈非直

心. 具足萬行豈非發行. 念念流入豈非深心.

五住圓除豈非調伏. 解行相扶豈非如說行.

中              欄

萬行流入豈非□向. 權實具足豈非方便. 得

普現色身豈非成就衆生. 若染淨土成道. 四

敎衆生來生其國. 豈非淨佛國土. 一音演說四

辨赴機. 豈非說法之淨. 寂照之智不謀而說

豈非智慧淨. 實相眞心猶如虛空豈非心淨. 一

心萬行具足福慧非功德淨. 正報旣淨依報亦

爾. 同於諸佛見法性理. 居因陀羅網分入寂

光豈非佛土淨也. 當知初住心中□深窮於

心源. 此十四句及無量句磬無不盡. 故初阿

字門具四十一字. 四十一字亦具初門. 當知

□論則窮徹後際. 橫說□備衆門. 發心正行.

傍化二土成就衆生悉備初心中也. 故大品

云初發心時便成正覺. 華嚴云得如來一身

無量身. 初位旣橫□諸句淨佛國土. 餘位亦

然. 如前引大經十五日月喩也. 次約觀心. □

釋十三番相資修淨土因者. 一心三觀觀於

法性卽是直心. 此一念心具前十七之行. 卽

是隨其直心則能發行. 事理相資卽能進入

甚深法界. 以深心故事理不善意得調伏. 以

意調故有所說法. 能如說行. □己所行遍施

一切. 旣能□施卽令衆生斷惡修善. 以修善

故卽淨佛土. 佛土淨故卽境界淨. 境界淨故

卽說法淨. 說法淨故內心智慧轉得明淨. 智

慧淨故則一切功德皆悉淸淨. 此等皆是. 觀

心淸淨則佛土淨也. 故云欲淨佛土當淨其

心. 隨其心淨則佛土淨. 是則□修一十三句.

宛然具在觀心之內名觀行卽也. 故法華云.

當知是人已趣道場近三菩提坐道樹下. 若

功德純熟諸佛冥加卽入相似從相似. 進入

下              欄

銅輪分證眞實. 卽於二土自行化他與物結

緣. 應以佛身而得度者. 卽現佛身爲說漸頓

不定□密法門. 敎化調伏入慧起根而取佛

土. 若不如此初住何緣八相成道. 一往雖云

觀心實是眞淨佛土義也. 此是了義. 若離此

者多是執文隨語生見. 復次非別無以表□

非圓無以表橫. 譬如非日無以成月非月無

以數日. 日月相須能成一歲乃至成多. 今橫

□相須高廣義顯. 非□非橫而□而橫. 如世

伊字首羅三目. 當知淨土之義依三德□密

藏而有. 若三身三德此就正報. 三土四土卽

就依報. 依正相成其義可解  三帖文釋者.

隨其直心則能發行者. 直心卽是圓敎觀中

修無作八直. 得此直心能具萬行. 故名發行.

亦云得此直心卽能行前十七橫法. 隨其發

行則得深心. 直心是解發行是行. 解導於行

行資於解. 解行相成如目足備到淸□池名

深廣心也 隨其深心則意調伏者. 解行旣

深卽能調於事理諸惑. 理惑者迷於中道之

無明也. 事惑者迷於二諦三界惑也. 若初發

心卽入中道雙照二諦. 心心寂滅自然流入.

卽能調伏事理之惑. 仁王云. 菩薩從初發心

至金剛頂皆名伏忍. 卽調伏意也 隨其調

伏則如說行者. 有所言說非但赴機利物. 內

心淸淨能如說行. 言行相扶善根成就 隨

如說行則能□向者. 內旣成就諸善功德. □

所修因向於佛果. 及施衆生隨其□向則有

方便者. 旣□自行內向佛果外施衆生. 卽能

善巧能破能立. 巧度衆生故言方便隨其

經數: 一七七八

經名: 維摩經略疏卷第二

頁數: 五九五

上              欄

方便則成就衆生者. 方便旣能巧破巧立. 破

故折伏立故攝受. 若衆生四敎止行二善成

者. 四敎智斷則立. 卽正報因果成也  隨成

就衆生則佛土淨者. 若衆生之類是菩薩淨

土. 衆生正報止善無惡依報國土則便淸淨.

正報行善因成則佛土莊嚴. 若國土淸淨莊

嚴名佛土淨也 隨佛土淨則說法淨者. 若

穢土說法則如長者執除糞器. 此則赴緣說

苦切之法. 如淨名爲香積土諸來菩薩說此

土折伏之法. 不說諸法實相淸淨之敎. 若淨

土說法但說諸法實相淸淨法門名說法淨

隨說法淨則智慧淨者. 說法本赴物機. 機緣

若淨則感菩薩智慧亦淨所說亦淨. 譬如猛

風鈴聲則大. 亦如世人說法脫有利智福人

來聽. 說者非意智慧開解隨智慧淨則其

心淨者. 說法之人解慧旣進則惑垢漸消. 其

心轉顯卽是心淨隨其心淨則一切功德淨

者. 眞心淸淨修諸功德皆無染著. 是則一切

皆淸淨也是故寶積至佛土淨. 最後結撮

正要. 明淨土之因欲淨佛土當淨其心者.

從直心來有十三句. 名義雖異皆爲淨心. 隨

其心淨則佛土淨者. 隨四敎明四種心淨. 卽

四種佛土悉淸淨也. 又四種心只是一自性

淸淨之心. 此心若顯卽一切佛土皆悉淨也.

菩薩從初用四道諦淨心. 前三是權後一是

實. 事理惑除正報卽得佛果淸淨. 依報卽常

寂光畢竟淨也. 四敎衆生垢淨之心. 來感寂

光各見淨穢. 譬如諸天同寶器食隨其福德

飯色有異. 譬意在此  爾時下二身子生疑

中              欄

文爲二. 一生疑之由. 二正疑念. 初明由者. 由

承佛威神故生疑也. 如來神力加被身子者.

此經雖對小明大. 身子旣小乘中智慧第一.

爲諸聲聞之所揖敬. 忽懷疑念卽諸聲聞咸共

生疑. 大乘方等有不思議□密之事. 卽是穢

國有淨土也. 身子未能稱機疑問必假佛力

方會物心. 故云承佛威神也. 依法華意發本

顯[&FFFF]#. 明諸聲聞內□外現. 何容不能稱物之

機而生疑也作是至若此二正明疑念者. 疑

佛答寶積心淨土淨. 執昔三藏故生疑也. 菩

薩三祇修行成佛是同. 何得今說菩薩心淨

卽佛土淨. 釋迦獨無淨土應是爲菩薩時心

不淸淨. 若不淸淨何得成佛. 若心淨成佛者

亦應心淨佛土淨也. 何得佛土穢惡. 若斯□

覆生疑未敢問者. 或可自鄙或恐失儀或知

如來懸鑑自當知時. 故未問也  佛知其意

下三佛釋疑文爲三. 一佛以日月問. 二身子

事答. 三佛合譬解釋. 初文者日月譬於眞應

淨土. 如日月宮衆寶所成照四天下. 彼中有

諸天子. 譬眞應二土爲萬德所成. 常照四土.

一切衆生眞應法身之所依也. 又譬眞緣二

修. 如日月相須則成就萬物. 照顯一切. 眞緣

亦爾. 互相成顯. 以眞緣合故常自顯照四種

淨土. 而於盲者所不能見. 爲二緣集罪障障

於五眼故也. 是故擧日月爲喩以問身子

對曰至非日月咎二身子依事奉答  舍利弗

至而汝不見三合日月譬釋身子疑. 衆生罪

故不見佛國嚴淨者. 先合盲者衆生界內緣

集濁惡障重. 是故不見同居淨土. 以界內罪

下              欄

與無爲合及界內塵沙罪故不見有餘淨土.

以界外塵沙無明罪故不見果報淨土. 以法

界微細無明罪故不見寂光淨士. 我此土淨

而汝不見者. 此合日月之譬. 明四土常淨. 身

子有前四種罪障故不見也 爾時下四螺□

自引所見釋身子疑. 所以梵王引所見者. 諸

小乘人疑佛. 雖說淨土誰所見之. 是以梵王

冥知佛意引所見者證佛不虛. 普生時衆聞

信之善. 文爲二. 一先折身子疑念. 二正擧所

見釋疑. 初文可解  所以者何下二正擧所

見釋疑. 文爲三. 一梵王見淨. 二身子見穢. 三

釋見淨穢之由. 一梵王自述所見以自在天

爲類者. 有二處天同名自在. 或六欲頂或色

界頂. 今欲界也. 類同居淨土莊嚴殊妙. 西方

淨土亦同居淨也. 彼經亦擧第六天爲類. 故

云其寶猶如第六天寶. 但六天正報比西方

身. 如彼乞人在帝釋側. 此是擧近以肉遠耳

舍利至充滿二身子述所見穢. 如文  螺

□至淸淨三述不見及見之由. 由於仁者心

有高下. 不依佛慧故不見淨. 菩薩心無高下.

能依佛慧卽能見淨. 佛慧卽是見淨之由也.

生死爲下涅槃爲高. 又云淨爲高垢爲下. 由

此見故見穢. 佛慧反此名爲平等. 不垢說垢

無淨說淨. 垢淨之相無相隔□. 故螺□所[&FFFF]#

穢國卽淨. 身子於生死涅槃垢淨有隔. 不依

佛慧故但見垢於是下五佛現淨土釋疑.

文爲四. 一案地現淨. 二問身子. 三答. 四正釋

疑. 初文者亦如上擧日月譬意. 地喩眞修指

表緣修. 眞緣若合則眞應土現. 如指地合故

經數: 一七七八

經名: 維摩經略疏卷第三

頁數: 五九六

上              欄

莊嚴土現. 問四土之中爲是何土. 答有二意.

一云現同居淨土. 二云隨機顯現. 一切大衆

歎未曾有者. 非但說聲聞經時之所未見. 前

說諸方等多顯正報. 顯依報淨土未如今也.

而皆自見坐寶蓮華者. 表此大衆悉有生淨

土之理. 或復當生佛告至嚴淨二佛問身

子如文舍利至悉現三身子答. 前說小乘

及諸方等所未見聞 佛語下四佛正釋疑文

爲三. 一法. 二譬. 三時衆得益. 初法說如文

譬如下二譬說文爲二. 開譬合譬. 初開譬者

寶器譬寂光. 飯異譬三土. 三土之報不出寂

光. 依於寂光見不同也如是至莊嚴次合

譬. 今以十種合飯色異. 一約同居者. 濁重爲

垢濁輕爲淨. 此垢淨相隔垢不見淨也. 二約

同居有餘. 同居淨中雖無重濁見思牽生故

亦是垢. 有餘土中久斷此垢故名爲淨. 垢淨

未融垢不見淨. 三自約有餘. 二乘生彼其土

則劣故名爲垢. 菩薩生彼以具福業感報亦

淨亦垢. 故不見淨. 四約有餘果報. 有餘之土

未破無明其土悉垢. 生實報者已破無明其

見則淨亦垢故不見淨. 五自約果報者. 上下

相望報有優劣. 自成垢淨亦垢故不見淨. 六

約果報望下寂光. 七下品寂光望中寂光. 八

約中寂光望上寂光. 九諸土總對寂光. 十諸

土非垢寂光非淨. 畢竟無說非垢非淨. 而說

諸土爲垢寂光爲淨. 故下文云. 雖知諸佛國

土永寂如空而現種種淸淨佛土. 今此十番

垢淨以對飯色  當佛下三時衆得益文爲

二. 一現淨的益二復土得益. 現淨爲二. 一五

中              欄

百聞說得無生忍. 卽通七地. 別初地. 圓初住.

次八萬四千發菩提心. 菩提心位如前分別

佛攝至意解次明復穢已悟無常得小乘道.

初見穢爲淨. 穢是無常復淨還穢. 謂淨無常

無常迅速. 故得法眼淨見生滅四諦之法分

明. 小乘法眼在見道位. 非大乘法眼也. 八千

不受者證無學道不受三界虛妄生死法也.

故知此經猶帶拙度之說. 意在此也

維摩經略疏卷第二

維摩經略疏卷第三(初小卷九)

天台沙門湛然略

方便品之初

此品次佛國來者. 卽是爲破有爲緣集顯不

思議法身扶成如來淨國之敎. 大聖意多今

略爲三. 初明此品次佛國來. 二略釋方便義.

三入文解釋. 初意者前於普集已說眞性解

脫之體. 次於此經闡揚佛國因果之宗. 爲未

曉者必須菩薩勝人開奬. 今淨名住不思議

解脫之權謀. 故能輔佛折伏攝受有機之徒.

令離諸緣集成不思議解脫. 若淨土行熟則

隨業來生. 各於其土聞法調伏入慧起根. 問

普集眞性是從經體. 何得用爲此經之體. 答

眞性解脫通爲諸經之體. 豈不近爲此經體

耶. 但佛國品文未顯. 至下處處顯說. □與前

說不乖故得爲此經體也. 二釋方便義卽爲五

意. 一略釋名. 二約敎同異. 三方便所用法. 四

下              欄

約三業所用. 五約觀心. 一略釋名者方是智所

詣之偏法. 便是善權巧用之能巧. 用諸法隨

機利物故云方便. 故文云. 智度菩薩母方便

善權父. 方便有三. 卽三種二智. 一化他. 二自

行化他. 三自行. 具在玄義. 二同異者卽約四

敎. 一三藏. 佛三種二智者如毘曇有門. 照事

無常苦等名爲權智. 照理無常苦等名爲實

智. 成實空門以毘曇事理皆是權智. 照諦空

理方是實智. 如是四門四悉赴緣說種種二

智皆是化他. 二明自他權實二智者. 佛用四

悉說上四門種種權實隨他意語皆是權智.

坐道場時證二諦理不可宣說卽自行實智.

三自行權實二智者. 坐道場時證俗諦智究

竟分明法障皆盡名自行權智. 證眞諦理究

竟分明正習俱盡名爲實智. 二明通佛三種

二智者. 一若用悉檀說三藏三種二智及當

敎有門. 照幻化事皆名權智. 照幻化理名爲

實智. 若空門明義照幻化事理皆名權智. 照

幻化理空卽是實智. 乃至四門種種權實皆

是化他權實二智. 二明自他二智者. 總前三

藏及當敎所明種種權實皆是隨他意語. □

屬化他權智. 佛及八地內心所證皆名實智.

三自行二智者. 佛及八地照眞俗理卽是權

實二智. 三別敎三種二智者. 一總前藏通三

種二智及當敎有門分別事相皆爲權智. 若

照如來藏理名爲實智. 若空門者照有門事

理皆名權智. 有門權實畢竟空寂名爲實智.

二自他權實二智者. 總上二敎及當敎四門

皆是隨他名爲權智. 佛及十地內證之理名

經數: 一七七八

經名: 維摩經略疏卷第三

頁數: 五九七

上              欄

爲實智. 三自行權實二智佛及十地內證不

可說眞俗之理名爲權實二智. 四明圓敎三

種權實二智者. 總前三敎及當敎有門不

斷煩惱照界內外法界種種法門名爲權智.

不斷煩惱照自性淸淨心卽是實智. 圓空門

者不斷煩惱照界內外事理之有名爲權智.

照事理皆空名爲實智. 如是等四門用四悉

說種種二智皆名化他二智. 二明自他二智

者. 三敎及當敎種種二智皆是隨他. 悉是權

智. 佛及四十一心證不思議二諦之理皆名

實智. 三明自行二智者. 佛及四十一心內證

不思議二諦之理名權實二智. 是故文殊請

淨名說入不二法門. 其卽默然. 文殊稱歎意

在此也. 三方便所用法者. 至論諸法非權非

實. 而言權實者. 皆四悉檀善巧利物. 此方等

大乘一音演說隨機所感四種不同. 又此品

正明助佛闡揚善巧權謀隨機利物. 令人慧

起根故名方便. 但瓔珞有三. 一破法二立法

三敎化衆生. 今約此經遠論. 室外折伏卽是

破他執法之方便. 室內攝受卽是引他立法

之方便. 以折伏攝受令法久住. 前二亦是化

衆生之方便也. 若約此經近論者. 此品呵諸

人者卽是破法折伏. 勸心佛身卽是立法攝

受. 以折攝故令法久住. 法得久住者謂令衆

生入眞性解脫淸淨佛土. 是以中論品品明

破卽是破法. 後四諦品明三寶四諦四沙門

果卽是立法. 又偈結云因緣所生法我說卽

是空破法折伏也. 亦名爲假名立法攝受也.

亦是中道義敎化衆生令法得久住. 法久住

中              欄

者令見佛性住大涅槃. 故前品云隨其方便

能成就衆生. 隨成就衆生卽佛土淨. 當知歎

淨名方便者正歎助佛闡揚不思議解脫佛國

之敎. 四約三業明所用法. 所以然者. 諸佛菩

薩淸淨三業性如虛空非一非異不可分別.

爲化衆生慈悲誓願神通感應應十法界現不

可說種種身業. 十方利物是爲身密方便示

現. 又以悲誓神通應化現同十界所有音聲.

十方佛土示不可說種種之法是爲口密方便

利益. 又以悲誓神通應化現十界心. 十方佛

土現不可說心識種種分別卽是心密方便利

益. 藏通但明神通三業. 別圓法身應現三業

亦名神通變化三業. 故約三業以明方便. 此

品明六度攝物卽心密方便. 爲白衣等示種

種之身卽身密方便. 一切見敬託疾興敎說

種種法卽口密方便. 此三業方便無方利物

[&FFFF]#測其本. 卽是三密亦名三輪不思議化. 三

無失. 三不護. 三業隨智慧行. 良以法身三業

化物無失. 無謀無念寂而常用應生四土. 示

身口意折伏攝受利益衆生. 故居方丈無疾

現疾. 因以開悟令超緣集同栖空室. 從此標

名故言方便品也

五約觀心者. 若別相三觀前二爲方便. 若入

中道卽是實慧. 初從假入空是破法折伏義

也. 次從空入假是立法攝受. 中道正觀卽是

敎化衆生入實慧也. 入實者名法久住. 法久

住者則法身常存. 若一心三觀方便實慧不

一不異. 以三觀歷三業明方便巧用可以意

知. 問此品定是誰說. 答此有三解. 有言是集

下              欄

經者. 歎淨名德爲問疾者說如是法. 有言前

歎德是集經者. 次說法是寶積向佛述淨名

有疾而不得來. 爲問疾者說如是法. 有言是

佛同歎淨名有此方便說法利物之事. 今恐

是佛說. 普集經及佛國品意在淨名助發宣

揚. 有此稱歎淨名懸知. 故方便託疾來詣參

問因得興敎. 阿難本願所未聞經願佛爲說.

至結集時次佛國品而誦出之. 入室六品阿

難在菴羅園皆付阿難者. 亦是重爲說  爾

時下三入文解釋. 淨名助化凡有九品. 大分

爲二. 初半品歎德正是形益方便. 二從現身

有疾去正明聲益方便形聲互益. 但就傍正

而分兩別. 初形益者卽爲聲益而作□胤. 何

者此土以音聲爲佛事. 故聲益爲正. 就初爲

二. 一先歎德二正明形益. 歎德爲二. 初標住

處及人. 二正歎德. 初文者城如前釋. 長者者

有長人之德也. 但標人處者意有所主. 淨名

寶積同住此城本是法友. 寶積獨來而淨名

不來者爲有疾也. 因其有疾故致參問. 因問

說法承機便也. 人旣有問佛同世儀豈不遣

問. 但被命之徒有堪不堪. 不堪卽五百八千.

又各述往呵顯淨名之德. 亦令述昔重益時

機. 此有密意非都不堪. 堪卽文殊. 奉命入室

對揚解脫. 其同往者法利皆充. 是則淨名赴

緣興顯大法. 佛國因果之功成. 維摩如前釋.

長者者今當略解. 1然其本地舊云金粟如來.

卽是法身長者. 如法華云大富長者卽是如

來. 語其[&FFFF]#2也. 位居法雲或云等覺. 望佛

爲菩薩. 卽長者子望下地名等覺佛. 則長者

經數: 一七七八

經名: 維摩經略疏卷第三

頁數: 五九八

上              欄

也. 今略爲四. 一外具十德名世間長者. 二內

合法身十德卽出世長者. 三約觀心具有十

德. 四帖釋經文. 初外具者一性貴. 二位高三

大富四威勢五智深六年耆七無失八禮

備九上歎十下歸. 備此十德世間名大長者.

何者國內勝人稱爲長者必是貴族. 雖是貴族

爵位卑微不稱姓望. 雖是高位貧無財惠世

所不重. 雖財充積無寵不威物不敬畏. 雖有

大勢神用闇短智人所輕. 雖神解明鑒而年

在幼物情不揖. 雖年耆貌皓內行斯惡人所

鄙怪. 雖操行無瑕而外闕禮儀無可瞻愛. 雖

進止容與若上人不3穆名不徹遠. 雖豪貴歌

詠無恩群下物所不崇. 十德若備名大長者.

二以十義內合法身十德者. 淨名[&FFFF]#卽居人

世具世十德. 故毘耶所推稱大長者. 然其本

地. 衆德妙絶不可稱說. 略而言之內具十德.

卽是出世法身長者. 一從初發心常値佛[&FFFF]#

敎. 正觀中道發生理慧. 卽是法王種性中生.

二積功累德證無生忍. 三萬善法財無不具

足. 四十力無畏降魔制外. 五權實二智無不

通達. 六久値諸佛觀行純熟. 七三業隨智得

三無失. 八具佛威儀進止咸益. 九諸佛記別

歎以誠言. 十釋梵所敬歸心所崇. 此十具足

卽法身德滿故名法身長者. 是故能輔釋尊闡

於不思議法門顯成淨土因果之敎. 三約觀心

明十德者. 一姓貴卽正觀順敎契理生智. 是

名發心生在佛家種性眞正. 二得無生忍者

觀三諦理. 三惑不起卽是修無生忍. 雖非上

地觀行之心亦稱無生. 故法華云. 若說此經

中              欄

當著如來衣. 如來衣者柔和忍辱心. 是忍卽

寂滅忍. 豈不得稱無生. 此卽位高. 三大富者

正觀之心三業淸淨. 包含三諦一心萬行富

有法財. 四勢力者正觀降伏愛見魔外. 五智

深者觀中爲實雙照爲權二智具足. 六年耆

者久種善根方修此觀. 七無失者正觀心性

三業無瑕. 八禮備者擧足下足無非道場. 乃

至著僧伽梨悉皆一心. 九上人咨嗟者觀行

之人常爲十方諸佛所[&FFFF]#. 故法華云能持是

經者諸佛皆歡喜. 現無量神力歎美持經者.

十下人所敬者法華明. 持經行人天龍四部

皆來恭敬供養是人. 當知觀行之人具淨名

德同於大士. 是眞佛子. 故法華云佛子住是

地卽是佛受用. 常在於其中經行及坐臥.

尙同長者受用豈不得名長者子也. 已曾供

養下二正歎德卽爲十段. 釋於十德不多不

少. 供養諸佛者此兩句歎第一種性眞正. 如

世間長者姓貴也. 今淨名値佛旣多聞法亦

廣. 必如聞而行深觀實相. 若發生理慧是爲

從佛口生從法化生得佛法分. 三慧顯理天

性相關名眞佛子. 是則生在佛家. 種性眞正.

深殖善本者釋成種性. 殖之言種. 觀畢竟空

種大智種. 智是行本. 從解生行德無不備. 故

大品云諸法雖空一心具足萬行. 卽法身初

生具足衆德  得無生忍此一句二歎法身位

高. 如世長者位高也. 所以然者. 圓敎初住一

地具足諸地功德. 此義猶通. 今淨名或云金

粟如來. 已得上寂滅忍. 或云位居等覺得中

寂滅忍. 或云位居法雲得下寂滅忍. 若居中

下              欄

下無明已斷. 但有微習不能牽生名無生忍.

卽位高也. 所以不受寂滅忍名者. 正爲讓佛.

但無生忍也 辨才至總持此三句是三歎三

業功德. 法身之德四辨法財亦復無量. 如世

長者之大富也. 辨才是口無□. 辨能攝一切

口業功德法才. 遊戱神通卽身業. 攝一切身

業功德. 逮諸總持卽諸陀羅尼總持一切意業

功德及餘一切功德法財  獲無所畏降魔勞

怨. 此二句是四歎外用無怯. 如世長者有威

勢也. 何者十力無畏降魔制外. 魔卽四魔八

魔十魔如上說. 勞怨者魔有塵勞之力. 能害

菩薩智度母善權父諸善法親. 故名勞怨

入深至利鈍此八句是五歎二智. 如世長者

有深智也. 前四句正歎後四句釋歎. 入深法

門卽歎實智. 不二法門實理甚深唯佛究盡

故名深法. 善於智度卽到彼岸邊底歎實智

也. 通達方便大願成就二句歎權智. 權智善

巧能成大願. 大願成就方便用成. 明了衆生

心之所趣此二句釋歎實智. 一切衆生皆有

佛性. 凡有心者悉得菩提. 如流趣海. 又能分

別諸根利鈍. 此兩句釋歎權智. 衆生根有利

鈍不同. 而能善巧逗機令得悟解卽是方便

久於至大乘此三句六歎修行積久見理分

明. 如世長者年耆見久. 故法華明文殊已曾

久値諸佛修學積劫. 此亦如是. 故言純熟. 決

定大乘者見理分明能師子吼. 師子吼者說

諸衆生悉有佛性. 佛性者大經云卽大乘也

諸有所作能善思量. 此二句七歎三業隨智

慧行得三無失. 如世長者內行無過. 何者一

經數: 一七七八

經名: 維摩經略疏卷第三

頁數: 五九九

上              欄

切所作皆是三業能善思量. 若作前智後失

不可追. 今前智後作無差機失. 卽三業隨智

慧行得三無失  住佛威儀心如大海. 此兩

句是八歎形心兩稱. 形則進止得儀心則含

弘無隔. 如世長者禮儀備足有大人之懷. 又

住佛威儀者如十地菩薩學佛象王□視等.

擧足下足有所運爲無非佛事. 有言具佛相

好也. 今言能如佛不起滅定現諸威儀普利

一切. 心大如海者大經明海有八不思議. 佛

法亦爾具出彼經. 今言菩薩無緣大慈含容

一切心無取相. 是故不增. 雖觀諸法畢竟空

寂而不捨衆生. 故名不減. 猶如大海衆流常

入而不增. 沃□常煎而不減. 故言心大如海

諸佛咨嗟此一同是九明諸佛稱歎. 如世

長者爲天王上人之所歎美. 大士旣具諸德

又稱物緣. 故爲諸佛之所嗟歎 弟子釋梵

世主所敬. 此兩句是十歎大士內德旣充外

堪師軌恩被必深. 故爲敬仰. 如世長者民下

所崇. 弟子者謂. 諸聲聞釋梵世主者卽欲色

界主. 主旣歸心臣民之衆[&FFFF]#不咸敬欲度

下二明形益方便文爲三. 一標益物處二正

明益物三結初明處者. 大士將欲助佛闡揚

大道方便度脫衆生. 故居廣嚴之國. 卽是品

之來意如文資財下二正明益物之事文爲

三. 初六句明心密. 二從雖爲下九句明身密.

三從一切下二十句明口密. 初六句約六度

攝物. 此是從本垂[&FFFF]#下二十九句皆是[&FFFF]#同

凡俗. 因[&FFFF]#顯本. 問何以心密是垂[&FFFF]#身口是

顯本. 答六度身心其理深隱. 涉化方便隨機

中              欄

有事. 身口一往同俗. 若心其致方知表本. 今

初從本垂[&FFFF]#益物顯本. 皆約六度. 六度卽波

羅蜜滿足之身. 三身三德不縱不橫如世伊

字  資財無量攝諸貧民者. 舊解多云. 資財

只是世間財帛貧民只是世間貧人. 若爾此

與凡俗行施何殊. 豈只歎淨名垂[&FFFF]#善巧攝

物來生四土. 今言財有事理. 事則可知. 理卽

眞理善法財也. 故文云法王法力超群生常

以法財施一切. 以四敎法財施於一切. 卽檀

度具足法界故言無量. 攝諸貧民者非但世

間貧民. 因財攝來以道敎詔. 今言貧民者

1也. 七種方便皆是貧民. 當知皆是如來方便

密語. 若是底下凡夫貧民以世財帛. 或以戒

善而攝取之. 若二乘窮子幼稚捨父心衣食

者. 以三藏鹽醋米麵一日之價生滅法財而

攝取之. 二乘爲富比於菩薩猶貧法財. 故法

華云自念貧事我無此物. 菩薩三祇功德雖

復無量比聲聞爲富. □通菩薩猶是貧民. 通

無生諦理諸度法財自以爲富. 比於別敎猶

是貧民. 別敎歷別修無量諦理. 諸波羅蜜法

財無量自以爲富. 比於圓敎猶是貧民. 圓敎

三諦無作諦理諸波羅蜜法財圓足. 金剛寶

藏無有缺減乃名爲富. 故純陀自歎貧於無

上法之財寶. 若得無作方是無上法財. 大士

法身住於非□非施圓滿之檀. 能起四敎法

施之財攝七種貧民. 乃至圓敎善根未發亦

是貧民. 如純陀也. 以四法財攝取衆生令生

四土. 此是垂[&FFFF]#引物還本. 又約頓漸不定□

密四種法施攝取衆生. 成菩薩行令生淨土.

下              欄

淨名成佛布施所攝衆生來生其國. 故知此

言扶成前品. 佛說布施是菩薩淨土一切能

捨衆生來生其國. 豈可不用佛國爲宗. 若約

觀心者. 今之四衆其有能住一心三觀. 不見

□施慈悲利物拯濟貧乏. 興福供養隨喜奬

成. 若是長者一村行施因施說法. 受施之徒

感恩[&FFFF]#德歸心受化□[&FFFF]#漸微. 亦學施主捨

財修福. 若在令長住正觀心財施法施. 則一

管貧民歸心受化□心自息亦能捨財. 乃至

天王帝王住正觀心. 不見□施慈愛貧民恩

慧分施. 因爲巧說四敎法門. 四衆荷恩歸心

受道亦皆能施. 譬如一燈燃百千燈冥者皆

明明終不絶. 是爲四衆帝王長者住檀無盡

燈法門攝衆生也. 是諸所攝於未來世還爲

眷屬同生淨土. 値佛聞經正慧開發. 是諸施

主得無生忍. 於有緣之國示成正覺. 昔布施

所攝皆來其國修三乘道. 若聞法華同入佛

乘. 此卽淨名大士何處更往毘耶  奉戒淸

淨攝諸毁禁. 淨名法身住非持非犯滿足尸

羅三德之身. 能2以方便十種戒藏攝諸毁禁.

先以十善五戒攝於人天. 次以律儀攝毁不

缺等四. 次以生無生正語業命攝毁隨道無

著. 次以無量三正攝毁聖所[&FFFF]#自在. 次以無

作三正攝毁具足隨定. 餘人未得非持非犯

皆名爲毁. 故大經云唯佛一人具淨戒餘人

皆名汚戒者. 此諸衆生旣□戒攝. 以不毁禁

成菩薩行隨行戒善. 淨名成佛時戒善所攝

衆生來生其國. 上文云持戒是菩薩淨土. 菩

薩成佛時持戒衆生來生其國. 約觀心者今

經數: 一七七八

經名: 維摩經略疏卷第三

頁數: 六○○

上              欄

佛弟子四衆貴賤能修三觀一心. 住此觀心

不見持犯. 慈悲利物淨持禁戒. 持戒有德爲

物所歸. 示以法門. 若是長者令長洲主國君

能持齋戒. 則一鄕一縣一洲一國臣民四衆

自然息惡而修戒善. 是則不言而化. 以四種

淨土之因修四敎道. 自住尸羅無盡燈法門

攝諸衆生. 是諸所攝於未來世還爲眷屬. 餘

如施中. 下四度觀心准此可知  以忍調行

攝諸□怒. 淨名住非□非忍□提三德滿足之

身. 能示住伏順無生寂滅. 方便調四□怒衆

生各離嗔□成菩薩行. 淨名成佛之時忍辱

所攝衆生來生其國扶成佛國. 及諸義准前

以大精進攝諸懈怠. 淨名法身住非進非

怠滿足之身. 以四道品各八精進攝四懈怠.

來生其國. 餘義例前一心禪寂攝諸亂意.

淨名法身住非定非亂三德之身. 能善方便

用四道品各八種定攝四種亂意. 令各得八

種之禪及諸禪定成菩薩行來生淨土. 具如

佛國品明 以決定慧攝諸無智. 淨名法身

住非愚非智究竟般若三德之身. 善能分別

諸法相於第一義而不動. 以四道品各八決

定之慧攝四種無智衆生. 具如佛國品明. 是

故菩薩從法身本地眞六波羅蜜起方便[&FFFF]#.

示行六度攝取衆生. 卽成就衆生淨佛國土

令歸本地. □扶成佛說不思議解脫淨土敎

也  雖爲下九事是無言之化卽是身密. 行

於非道通達佛道方便利物. 初言雖爲白衣

卽垂[&FFFF]#. 而修沙門引歸本也. 沙門名爲無著

亦名勤行. 大經云如來是大沙門卽是四敎

中              欄

示沙門也. 律是詮量輕重. 詮量四敎罪垢輕

重. 皆爲引物歸寂光本. 此無言化者. 密譏出

家密勸在家. 言密譏者. 大經云雖復染衣心

猶未染者. 未染四敎大乘之法1華. 則雖是沙

門名爲白衣. 密勸者. 何須染服. 但令染心立

沙門行. 卽不思議淨土之因. 豈非無言而化

成淨土敎耶. 淨名後成佛時所攝衆生來生

其國. 皆是方便扶成佛國. 其義宛然. 但佛國

品明方便是菩薩淨土. 菩薩成佛時具足方

便衆生來生其國. 正是標名而已. 今淨名託

疾興敎. 其歎德者具出二十九事. 開歎淨名

方便之端. 故知方便無量. 佛國品方便之義

見於此品方乃顯也. 約觀心者. 只今時白衣

信士. 若長者令長洲主國君等. 而能斷惡修

善. 一心三觀不染諸欲觀行明淨卽. 是雖爲

白衣持沙門行. 此下八句皆上半垂[&FFFF]#下半

歸本  雖處居家不著三界尙2忌天樂. 肉復

人間卜居此者. 爲引四種衆生令離三界來

生四土. 三界有二種. 開合對四土細尋可知.

此及諸句例須觀心. 不欲繁文例前可解

示有妻子常修梵行. 內修四種梵行離四愛

著. 亦密譏出家密勸在家. 令人不思議行成

四土之因現有眷屬常樂遠離. 行四種遠

離令諸衆生遠離四縛. 入不思議之因來生

四土雖服寶飾而以相好嚴身. 常用四忍

修諸相好. 莊嚴法身引四衆生入四淨土

雖3服飮食而以禪悅爲味. 用四種道品各八

禪悅令成妙因引入四土若至博□戱處輒

以度人. 博謂博塞□是圍碁之類. 輒以度人

下              欄

者. 化令不著無記掉散空喪出世之功. 當各

隨根性心於四種出世實利名爲度人. 令入

不思議解脫置四土也. 所言輒者機起卽化

不待諮請  受諸異道不毁正信. 受學異道

爲欲伏物故不毁. 正信者內信無損卽用正

法而度脫之. 大集明如富樓那雖化外道反

被譏呵. 文殊示同而往化之. 諸外道等過去

亦經値佛聞法. 內有善根赴機引入不思議

行令成四土之因雖明世典常樂佛法. 此

方世典卽五經等. 西土卽四韋陀十八大經

仙方[&FFFF]#術等. 常樂佛法常樂四敎所明佛法.

引導令入不思議解脫四佛土也. 但法身構

地三德□密而能熏業. 置毒於乳方便引物

周歸四土入不思議法門也  一切下第三有

二十句是口密方便. 聲敎饒益. 亦是垂[&FFFF]#引

物歸本. 一切見敬義有二種. 一云淨名觀一

切衆生卽菩提相卽大涅槃. 是故皆敬. 二云

大士爲其化主觸物沾恩. 凡厥之流無不荷

澤[&FFFF]#德知恩. 是故一切皆恭敬供養. 又是福

田之上. 夫無學羅漢尙是應供. 何肉淨名方

便說法化歸本也. 此一句通貫下十九句. 所

以然者. 方便設敎物不敬重化導豈弘  執

持正法攝諸長幼. 外國立有德者以爲三老

秉持國法. 此垂[&FFFF]#也. 言長幼者何但人有長

幼. 一切善根亦有大小則是長幼. 長幼雖殊

論其善根不出四敎. 赴四根機攝歸四土

一切治生諧偶雖獲俗利. 不以喜悅稱意爲

諧獲利爲偶. [&FFFF]#同凡俗心世勝利. 不以爲喜

者引物歸本故不喜悅. 凡夫愛心喜悅結惑